Diari Oficial de la Generalitat Valenciana


Sumari del DOGV 4369, del 31-10-2002 (2002/11133)

RESOLUCIÓ de 23 d'octubre de 2002, del conseller de Justícia i Administracions Públiques, per la qual es publica la relació d'aspirants que han superat les proves selectives d'accés al grup D, sector administració general, torn de discapacitats. Convocatòria 10/1999.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/11438


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 23 d'octubre de 2002, del conseller de Justícia i Administracions Públiques, per la qual es publica la relació d'aspirants que han superat les proves selectives d'accés al grup D, sector administració general, torn de discapacitats. Convocatòria 10/1999. [2002/M11816]
  
Concloses les fases d'oposició i de concurs de les proves selectives per a l'accés al grup D, sector administració general, torn d'accés lliure, convocades per Orde de 29 de desembre de 2000, de la Conselleria de Justícia i Administracions Públiques (DOGV número 3.917, de 15 de gener de 2000), i de conformitat amb la base 12 de la convocatòria, resolc:
  
Primer
  
Publicar, a proposta del tribunal, la relació d'aspirants que han superat el concurs oposició, per orde de puntuació, que es relacionen en l'annex I.
  
Segon
  
En el termini de 20 dies hàbils comptats des del següent al de la publicació de la present Resolució en el Diari Oficial de la Generalitat Valenciana, els aspirants proposats hauran de presentar davant de la Direcció General de Funció Publica els següents documents:
  
1) Certificat de naixement expedit pel registre civil corresponent, o fotocòpia del DNI o document equivalent per als nacionals d'altres estats a què fa referència la base 6.1, degudament compulsada.
  
2) Fotocòpia compulsada del títol de Graduat Escolar, graduat en Educació Secundària, Formació Professional i grau o equivalent. En el cas de titulacions obtingudes a l'estranger haurà de presentar la credencial que acredite la seua homologació.
  
3) Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
Els aspirants que no posseïsquen la nacionalitat espanyola hauran de presentar declaració jurada de no estar sotmés a sanció disciplinària o condemna penal que impedisca en el seu estat l'accés a la funció pública
  
 4) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.
  
5) De conformitat amb la base 11 de la convocatòria els aspirants que han superat el concurs oposició acreditaran els seus coneixements de valencià per mitjà de la presentació d'un dels següents documents:
  
A) Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.
  
B) Títol de l'Escola Oficial d'Idiomes corresponent al tercer curs de coneixements de valencià.
  
C) Certificat de nivell mitjà de la Junta Qualificadora de Coneixements de Valencià.
  
Els aspirants que no puguen acreditar estos coneixements, conforme al que establix el paràgraf anterior, obligatòriament hauran de realitzar el curs específic de valencià a què es referix l'article 53 de la Llei de la Funció Pública Valenciana, que es convocarà després del curs selectiu previst en la base 13 de la convocatòria. Aquells que no el superen seguiran obligats a realitzar els successius cursos que l'administració organitze per a l'adquisició del coneixement del valencià exigible.
  
Tercer
  
Els que tinguen la condició de funcionaris o personal laboral al servici de l'administració de la Generalitat Valenciana, estaran exempts de justificar les condicions i els requisits del punt segon que ja tinguen acreditats i inscrits en el Registre de Personal de la Direcció General de Funció Pública, únicament hauran de manifestar-ho per escrit davant de la Direcció General de Funció Pública sense aportar la documentació corresponent
  
Quart
  
Els aspirants seleccionats que dins del termini indicat i excepte casos de força major, no presenten la documentació acreditativa o se'n deduïx que manquen d'algun dels requisits exigits, no podran ser nomenats personal de la Generalitat Valenciana, sense perjuí de la responsabilitat en què pogueren haver incorregut per falsedat en les seues sol·licituds de participació. La plaça no ocupada per l'aspirant que no presente la documentació quedarà vacant.
  
Cinqué
  
Contra esta resolució, que posa fi a la via administrativa, es podrà interposar recurs contenciós administratiu, en el termini de dos mesos comptats des de l'endemà al de la seua publicació, davant del Tribunal Superior de Justícia de la Comunitat Valenciana, de conformitat amb els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant del mateix òrgan que l'ha dictat, en el termini d'un mes comptat des de l'endemà al de la publicació d'esta resolució.
  
València, 23 d'octubre de 2002.- El conseller de Justícia i Administracions Públiques (per delegació de firma en virtut de Resolució del conseller de Justícia i Administracions Públiques, de 12.06.2001), el director general de Funció Pública: José Joaquín Segarra Castillo.
  
ANNEX I
  
Accés: torn de discapacitats.
  
DNI Cognoms i nom Nota final
  
44692596 ESCRIVA GARCIA, GEMA 62,6
  
39796218 ALABAU FERRER, MARIA PILAR 60,49
  
67191886 DOMINGUEZ PEREZ, MARIA PILAR 59,13
  
83564059 AYARZAGUENA ALBERDI, IBON 57,54
  
29873473 BALLESTER ROMERO, MARIA JOSE 56,84
  
92370472 MENGUAL ABADIA, ISABEL 55,61